Sorbonne (Paris Universitet)

Det historiske Paris Universitet (fransk: Université de Paris) opstod første gang i anden halvdel af det 1100-tallet og blev i 1970 reorganiseret som 13 selvstændige universiteter (Université de Paris I-XIII). Universitetet bliver ofte refereret til som Sorbonne – eller La Sorbonne efter den kollegiale institution (Collège de Sorbonne) grundlagt af Robert de Sorbon omkring 1257 – men universitetet som sådan er ældre og var aldrig fuldstændigt centreret omkring Sorbonne. Ud af de 13 nuværende universiteter ligger fire i Sorbonne og tre medtager Sorbonne i deres navne.

Sorbonne er et af verdens mest berømte og prestigefyldte universiteter og har uddannet adskillige Nobelpris-modtagere såvel som et utal af de største intellektuelle, politiske tænkere, forskere, ingeniører, læger, teologer og kunstnere i den vestlige tradition og kanon.

Studenteroprøret 
Året 1968 var startpunktet for det franske studenteroprør også kendt som "Mai 68", der resulterede i en lukning af universitetet for anden gang i historien – den første var i 1940 under den tyske invasion og besættelse af Frankrig.

Berømte personer fra Sorbonne 

 Michel Aflaq, (1910-1989), den ideologiske grundlægger af ba'athisme, en form for arabisk nationalisme.
 Alexander Alekhine (1892-1946), skakmester.
 Theo Angelopoulos (f. 1936), græsk filminstruktør.
 Antoine Arnauld (1612-1694), katolsk teolog og forfatter.
 Joaquín Balaguer (1906-2002), præsident for Dominikanske Republik.
 Nicolas Boileau-Despréaux (1636-1711), fransk digter og kritiker.
 Jean Calvin (1509-1564), grundlægger af calvinismen.
 Roch Carrier (f. 1937), fransk-canadisk forfatter.
 Adrienne Clarkson, Generalguvernør i Canada.
 Marie Curie (1867-1934), fysiker, nobelpris-vinder i fysik i 1903 med sin mand Pierre Curie, nobelpris-vinder i kemi i 1911.
 Pierre Curie (1859-1906), fysiker, nobelpris-vinder i fysik i 1903 med sin kone Marie Curie.
 Simone de Beauvoir (1908-1986), fransk forfatterinde, filosof, og feminist.
 Habib Bourguiba (1903?-2000), Tunesiens første præsident (1957-1987).
 Raymond Duchamp-Villon (1876-1918), fransk skulptør.
 Moshe Feldenkrais (1904-1984), israelsk fysiker og ingeniør.
 Lawrence Ferlinghetti (f. 1919), amerikansk digter.
 Jean-Luc Godard (f. 1930), fransk filminstruktør.
 Abimael Guzmán (f. 1934), leder af den maoistiske guerrillabevægelse Sendero Luminoso i Peru.
 Francis Seymour Haden (1818-1910), engelsk kirurg.
 Mahmoud Hessaby (1903-1992) iransk videnskabsmand og politiker.
 Enver Hoxha (1908-1985), kommunistisk diktator i Albanien (1946-1985).
 Vilayat Inayat Khan (f. 1916), meditaionslærer.
 Irène Joliot-Curie, (1897-1956), fransk forsker, delte nobelprisen i kemi med sin mand Frédéric Joliot i 1935.
 Norman Mailer (f. 1923), amerikansk forfatter.
 Marsilius of Padua (1270-1342), italiensk intellektuel. Rektor for universitetet 1313.
 Pol Pot (1925-1998), leder af De Røde Khmerer og premierminister for Cambodja 1976-1979.
 André Morellet (1727-1819), fransk økonom og forfatter.
 Mikhail Vasilievich Ostrogradsky (1801-1862), ukrainsk matematiker og fysiker.
 Peter of Blois (1135-1203), fransk digter og diplomat.
 Pave Alexander V
 Pauline Réage (1907-1998), fransk journalist og forfatter.
 Vera Maria Rosenberg (Vera Atkins), (1908-2000), britisk efterretningsofficer i SOE under 2. Verdenskrig.
 Pierre Paul Royer-Collard (1763-1845), fransk politiker og filosof.
 Ibrahim Rugova (1944-2006), kosovoalbansk politiker.
 Émile Saisset (1814-1863), fransk filosof.
 Jean-Pierre Serre (f. 1926), fransk filosof.
 Ali Shariati (1933-1975), iransk revolutionær og sociolog.
 Emmanuel Joseph Sieyès (1748-1836), fransk abbed og politisk tænker.
 Pierre Teilhard de Chardin (1881-1955), fransk filosof og jesuitisk præst.
 Pierre Elliott Trudeau, canadisk politiker og præsident i to perioder 1968-1979 og 1980-1984.
 Marina Ivanovna Tsvetajeva (1892-1941), russisk digter og forfatter.
 Anne Robert Jacques Turgot (Baron de Laune), (1727-1781), fransk økonom og statsmand.
 John Napier Turner, canadisk advokat og politiker, Canadas præsident i 1984.
 Étienne Vacherot (1809-1897), fransk filosof.
 Jacques Vergès (1925-2013), fransk (født i Siam) advokat, forfatter og politisk aktivist.
 Sergio Vieira de Mello (1948-2003), brasiliansk FN-diplomat.
 Abel-François Villemain (1790-1870), fransk politiker og forfatter.
 Paul Virilio, (f. 1932), fransk filosofi, byplanlægger og arkitekt.
 Sam Waterston (f. 1940), amerikansk forfatter, filminstruktør og producer.
 Benedikt 16. (Joseph Alois Ratzinger), (f. 1927). Katolsk pave (2005-2013).

Eksterne henvisninger 

 Sorbonne – Officiel website 

Universiteter i Frankrig